title: "Friedrich Paulsen"
text: "Friedrich Paulsen (tulaid e Hoorne/Langenhorn, di 16. Juli 1846, st\u00f6rwen Berlin/Steglitz di 14. August 1908) wus en Nordfraschen filosoof \u00e4n p\u00e4dagooge. Sin \u00e5lerne wjarn b\u00f6remanschne: Paul Frerck \u00e4n Christine Ketelsen. Foon d\u00e5t f\u00fcft laawensiir ouf k\u00f6m hi \u00f6nj d\u00e5t toorpsch\u00f6lj \u00e4n dan 1859 \u00f6nj et sch\u00f6lje foon di liirer S\u00f6nke Brodersen. Dideer f\u00f6\u00e4rderde Paulsen ma \u00e5le kreefte \u00e4n s\u00fc k\u00f6\u00f6 hi dan 1863 \u00f6nj d\u00e5t Christianeum \u00f6nj Altona. Deereefter studiird hi \u00f6nj Erlangen, Bonn \u00e4n Berlin, weer hi 1878 en b\u00fctegew\u00f6\u00f6nliken b\u00e5ntje f\u00fcng \u00e5s prof\u00e4sor \u00f6nj filosofii \u00e4n p\u00e4dagogiik. 1896 f\u00fclied hi Eduard Zeller eefter \u00e5s prof\u00e4sor \u00f6ne e mor\u00e5\u00e5lfilosofii \u00f6nj Berlin.\n\nHi wus di grutste foon da schoulere foon Gustav Theodor Fechner, huums doktriin foon panps\u00fcchismus hi grut bedj\u00fcsing j\u00e4if d\u00f6\u00f6r sin Einleitung in die Philosophie (1892; 7. Aploage 1900). Ouers hi ging foole wider \u00e5s Fechner \u00f6nj d\u00e5t hi fersoocht en epistemoloogisch deerstaling tu jeewen foon d\u00e5t waasen foon d\u00e5t ps\u00fcchof\u00fc\u00fcsisch. Wan hi uk Immanuel Kant sin h\u00fcpoteese g\u00f6djk\u00e5nd, d\u00e5t we d\u00f6\u00f6r anerlik f\u00e4ilen \u00fcs bloot bewust san foon di siiletust\u00e5nd, s\u00fc miinjd hi duch d\u00e5t d\u00e5theer bewustweesen en waasen as foon d\u00e5t keer seelew, weer ham Kant iinj s\u00e4tj. J\u00fc siil as deereefter en praktisch realit\u00e4\u00e4t, j\u00fc Paulsen, ma Schopenhauer, betr\u00e5chtied \u00e5s bek\u00e5nd d\u00f6\u00f6r di wale. Ouers diheere as n\u00e5n rasjon\u00e4len wansch, niinj \u00fcnbewust irasjon\u00e4l wale \u00e4n uk niinj bewust int\u00e4lig\u00e4nt wale, ouers en instinkt, en wale tu laawen (Zielstrebigkeit), oofding unerbewust, m\u00fc\u00fcle ferf\u00fcliend, ouers suner deerouer eeftertut\u00e5nken. J\u00fcheer apfooting foon wale, wan uk best\u00e4ndi \u00e4n iinjf\u00e5ch for j\u00fc \u00e5lgemiin teese, schal d\u00fctlik unersch\u00e5\u00e5s w\u00e5rde foon e gew\u00f6nlik bedj\u00fcsing foon wale, d\u00e5t as rasjon\u00e4l begeeren.\n\nPaulsen as b\u00e5l b\u00e4\u00e4der bek\u00e5nd d\u00f6\u00f6r sin aptiiende schrafte, \u00e5s \u00e5s en riin filosoof. Sin Geschichte des gelehrten Unterrichts as en \u00e5rbe foon gruten wjart.\n\nW\u00e4rke \n\n Aus meinem Leben (1909)\n Geschichte des gelehrten Unterrichts auf den deutschen Schulen und Universit\u00e4ten (1885)\n Symbolae ad systemata philosophiae moralis historicae et criticae (1871)\n System der Ethik mit einem Umri\u00df der Staats- und Gesellschaftslehre (1889)\n Versuch einer Entwicklungsgeschichte der Kantischen Erkenntnistheorie (1875)\n\nLinke \n Literatuur foon \u00e4n ouer Friedrich Paulsen \u00f6nj di kataloog foon j\u00fc Tj\u00fcsch Nationalbibliothek \n http://www.fps-niebuell.de/friedrichpaulsen.htm\n http://www.paulsengymnasium.de\n\nPaulsen\nPaulsen\nPaulsen"